જિલ્લા શિક્ષણાધિકારી સુજીત કુમારે આ મામલે તપાસ કરીને કાર્યવાહી કરવાનો આદેશ આપ્યો છે. સલેમપુર ક્ષેત્રના શિક્ષણ અધિકારી જ્ઞાનચંદ મિશ્રને ગુરુવારે જાણકારી મળી હતી કે નવલપુરમાં તૈનાત આચાર્ય શુક્રવારે સ્કૂલ બંધ રાખે છે. આની તપાસ કરવા માટે વિભાગીય શિક્ષણ અધિકારીએ શુક્રવારે અન્ય અધિકારી દેવી શરણ સિંહ અને હરેન્દ્ર દ્વિવેદીને સ્કૂલમાં મોકલ્યા હતાં. બંને સવારે ૯-૪૫એ સ્કૂલ પહોંચ્યા ત્યારે સ્કૂલ બંધ હોવાનું માલુમ પડ્યું હતું. એટલું જ નહિ શાળા પર પ્રાથમિક વિદ્યાલય, નવલપુરની જગ્યાએ “ઈસ્લામિયા પ્રાઈમરી સ્કૂલ, નવલપુર”નું લેબલ મારી દેવામા આવ્યું હતું. શાળાનું રજિસ્ટર તપાસતા સામે આવ્યું છે કે શાળા શુક્રવારે બંધ રહેતી અને રવિવારે ચાલુ રહેતી. આ સંદર્ભે શાળાના પ્રિન્સીપાલ ખુર્શેદ અહમદનું કહેવું છે કે શાળામાં ભણતા ૯૧ વિદ્યાર્થીઓમાંથી ૯૫ ટકા મુસ્લિમ સમુદાયના છે માટે શુક્રવારે શાળા બંધ રાખી રવિવારે ચાલુ રાખવામાં આવતી હતી. એટલું જ નહિ પ્રીન્સીપાલનું કહેવું છે કે આ પરંપર મારા પહેલાથી ચાલતી આવી છે.